Chrysophyllum albidum

Ti Chrysophyllum albidum (kadawyan nga ammo a kas puraw a kaimito) ket ti maysa nga agbungbunga a kayo iti bakir nga impalawag babaen ni George Don ti maysa nga Eskoses a botaniko. Daytoy ket kadawyan a mabirukan iti amin a paset ti tropikal nga Aprika.

Kadagiti Yoruba iti Nigeria, daytoy ket tinawtawagan iti Agbalumo bayat a tinawtawagan a kas Udala kadaiti akindaya ken akin-abagatan a parte ti Nigeria. Daytoy ket asideg a kabagian ti kaimito ti Aprika (Chrysophyllum africanum) a kadawyan pay iti amin a paset ti Laud nga Aprika. Adda dagiti mangipagpagarup a daytoy ket karuay iti isu met laeng a sebbangan. Ti adda pay iti daytoy a pamilia ket ti purpura a kaimito (Chrysophyllum cainito).

Daytoy ket addaan kadagiti nadumaduma apagimbagan iti salun-at ken isu a maus-usar a kas masna nga agas para kadaguti naduamduma a sakit, manipud iti agas iti di pannakatunaw ken maus-usar a kas anti-toxidant. Daytoy ket nasayaat pay a taudan ti bitamina C a nasayaat a makatulong iti panagpapigsa iti sistema ti imiunidad.

Dagiti nagibasaran

Dagiti akinruar a silpo 
Interagency Taxonomic Information System
Health Benefits Of White Star Apple
Kew Royal Botanic Gardens 

albidum
Kaykayo ti Aprika